# 172. NAGYMOHA

1289-ben jelentkezik először Muhy néven, 1401-ben Moha, 1507-ben Moh formában fordul elő az oklevelekben. (C. Suciu: Dicţionar istoric.)

Középkori templomáról nincs adat.

1750-ből ismert és a legújabb időkig a románok által használt román neve: Muckendorf, Mucundorf német telepeseket tételez fel, amit megerősít egy 1461. évi oklevél is, amelyben ilyen mohi családnevek olvashatók: Czoltner, Deghibt, Solman, Bock. (Urkundenbuch. VI. 98, 99.) 1461-ben vegyesen lakják magyarok és szászok a családnevek szerint. (Urkundenbuch VI. 981.)

A XVIII. századból ismert református anyaegyháza (Benkő J.: Transsilvania. II. 189.) korábbi, középkori katolikusok létét tételezi fel, akik a reformáció korában lettek reformátusok. E század elején is református anyaegyháza van (Helységnévtár. 1913.) szép református templommal.