# 7. BÁDOK

1306-ban Baduc, 1314-ben Baduk, 1327-ben Bduk néven jelentkezik az oklevelekben. (Györffy: Az Árpád-kori. II. 59.) 1332-ben Baduck, 1396-ban Badugh, 1437-ben Badok formában fordul elő. (Györffy: i.h.; C. Suciu: Dicţionar istoric.)

1461-ben plébániatemploma van, János nevű plébánosa ismeretes. (Beke: Az erd. egyházmegye. 10., jegyz., Erd. Múzeum Levéltára.)

Temploma gótikus stílust képvisel. Építési idejét a XIII. századra teszik. (Kovács: Magyar ref. templomok. II. 671.)

1735-ben a régi falak részbeni megtartásával csaknem teljesen újjáépítik. (Ref. Névkönyv. 1883. 4.) Az 1750-es években kolozsvári mesterek, Umling János vezetésével, festik az új padokat. (Kelemen: Művészett. I. 74., 132. jegyz.)

A vakolat alatt falfestmények nyomait fedezték fel.

Reformáció előtti katolikus lakói a reformáció idején reformátusok lesznek, a templommal együtt. Az egykor népes egyház eléggé elnéptelenedik, de megmarad anyaegyháznak. (Helységnévtár, 1913.; Ref. Névkönyv. 1883. 4.)

Katolikus templom

Református templom

A református templom belseje