# 41. MAGARÉ

1357-ben Magaré, 1374-ben Magyar, 1406-ban Magara, 1532-ben Magarey néven jelentkezik a forrásokban. (C. Suciu: Dicţionar istoric.)

Temploma késő gótikus kori volt a XV. századból, melyből csak falai maradtak meg változatlanul. Új templomának szentélye a nyolcszög felével záródik, téglából készült, keresztboltozattal. A hajót sík mennyezet fedi. A templomot egyszerű kőfal veszi körül, tornyokkal. Kisharangja 1512-ből származik.

Középkori tiszta katolikus lakói a reformáció idején lutheránusok lesznek, a templommal együtt. A XVIII. században lutheránus anyaegyház, és e század elején is az. (Benkő J.: Transsilvania. II. 210.)

Lutheránus templom