# 62. KEREKEGYHÁZ

A Tordától nyugatra eső Szentmiklósfalvától nem messze, attól szintén nyugatra volt egy falu, melyet templomáról Kerekegyházának nevezhettek.

1279-ben IV. László adománylevelében említi. (C. Suciu: Dicţionar istoric.) 1291-ben a székelyeknek adományozott Aranyos menti faluk között szerepel Kerekegyház néven. (C. Suciu: i.m.; Orbán: Torda város. 108, 121.; Beke: Az erd. egyházmegye. 180., jegyz.)

Pontos helyét Orbán Balázs a Szentlélek nevű dombon véli felfedezni, ahol a hagyomány szerint kerek alapú templom volt a Szentlélek tiszteletére. (Orbán: Székelyföld. V. 158–159.)

1313 után már nem említik.

A Szentlélek-templomról 1230-ban a Fejér Codex is megemlékezik. (Beke: i.m. 186., jegyz.)