# 37. KISPETRI

1370-ben Petri, 1484-ben és 1503-ban Kyspetri, 1595-ben Kis Petri (ambe Petri) néven jelentkezik az oklevelekben. (C. Suciu: Dicţionar istoric.)

Középkori templomának építési idejét a XV. századra teszik. (Balogh J.: Magyar fatornyok. 163., Malonyayra hivatkozva)

A templom alakja, építési stílusa a XV. századra mutat. (Ref. Névkönyv. 1872. 15–16.) Dongaboltozatos volt. 1903-ban átalakították. Lebontott részei nagyrészt tűzre kerültek. (Kovács: Magyar ref. templomok. II. 663.; Balogh J.: i.m. 163.)

Középkori tiszta katolikus lakói a reformáció idején reformátusok lesznek, a templommal együtt. (Kovács: i.h.) A XVIII. században református anyaegyház (Benkő J.: Transsilvania. II. 184.), és e század elején is az. (Helységnévtár. 1913.)

Református templom