# 23. UZDISZENTPÉTER

1305-ben Scenpetur néven írják az oklevelek. (Documente. XV. C., I. 44.; Györffy: Az Árpád-kori. III. 373.). Később így szerepel a forrásokban: 1348-ban Ozdizentpéter (Györffy: i.m. IV. 430.), 1587-ben Zentt Péter (C. Suciu: Dicţionar istoric.).

A falu nevét a Szent Péter tiszteletére szentelt templomától kapta. A keskeny hajóval rendelkező román kori templom ma is megvan. (Kovács: Magyar ref. templomok. 202.)

Régi templomának emléke az 1621-ből származó harang, melynek felirata: „öntetett az uszentpéteri református ekklesia számára Anno Domini 1621”. (Ref. Névkönyv. 1894. 37.)

Az 1783-as a vizitációs jegyzőkönyv „nagy ruinában” találja. (Kelemen: Művészett. I. 107.)

Középkori katolikus lakossága a reformáció idején református lesz, a templommal együtt.

Az idézett harang felirata tanúsítja is, hogy 1621-ben református egyház van, Apafi Mihály idejében is anyaegyház (Ref. Névkönyv. 1894. 37.), akárcsak a XVIII. században és e század elején.

Református templom