# 26. TATRANG

1427-ben Tatrang néven jelentkezik az oklevelekben. (Orbán: Székelyföld VI. 166.) 1484-ben Thatrang, 1500-ban Tatrangfalva, 1552-ben Tathranl a neve (C. Suciu: Dicţionar istoric.).

1427-ben a csernátfalvi Szent Mihály egyház filiája. Amikor a XV. század közepén Pürkerec anyaegyház lesz, Tatrangot is hozzácsatolják. (Orbán: i.h.). 1513-ban kis kápolnát építenek Szent Mária tiszteletére, de továbbra is megmaradnak Pürkerec kötelékében. A pürkereci pap havonta kétszer köteles misézni Tatrangon és az öregeket ellátni szentségekkel.

1686-ban lesz önálló egyházközség, majd a régi kis kápolna helyett 1757-től, a régi falak felhasználásával és bővítésével, új templomot építenek 1761-ben tornya is készen áll. Építését nemcsak a különválás, hanem az is indokolta, hogy a kápolnát egy nagy tűzvész felégeti. A XVIII. századi templom helyett 1820-ban építik a ma is álló díszes templomukat. (Orbán: i.m VI.167.) Középkori katolikus lakói a reformáció idején lutheránusok lesznek.

A XVIII. században lutheránus anyaegyház és e század elején is az. (Benkő J.: Transsilvania. II. 208.; Helységnévtár. 1913.)

Lutheránus templom