# 38. SZENTKIRÁLY

1320-ban de Sancto Rege, 1358-ban Scenkyral, 1444-ben Zenthkiral néven jelentkezik az okiratokban. (Györffy: Az Árpád-kori. III. 300.; C. Suciu: Dicţionar istoric.)

1320-ban plébániatemploma van, mert a település nevét csak Szent István király tiszteletére szentelt templomáról kaphatta. (Documente. XIV. C., I. 343.; Szent István Emlékkönyv. III. 212.) Középkori temploma híveivel együtt elenyészett, mert a XV. század után Szentkirály templomáról már nincs adat. Újkori görögkeleti templom áll a helyén.

Görögkeleti templom