# 168. GYÁKOS

1337-ben tűnik fel az oklevelekben Gyakteluke néven, majd Gyakusteleknek írják. (Györffy: Az Árpád-kori. III. 553.) Jakabfája néven is előfordul, majd Jakobsdorf a neve. (Györffy: i.h.)

Szász település, tehát katolikus lakói voltak. Középkori templomáról nincs adat, de még a XIX. században evangélikus temploma volt. 1600 után lakói megfogyatkoznak. 1701-ben Mathias Ungar prédikátor idejében egyetlen család van. (Fabini) Utolsó evangélikus papja e század elején halt meg. Templomát lebontották.