# 25. ILLENBÁK (Marpodtól keletre)

1375-ben Velenbach néven jelentkezik (Urkundenbuch II. 435, Suciu) 1382: Eulenbach (Urkundenbuch II. 552, 554.)

1402-ből német nevű lakosokról van adat: Michil Schalcdorfer, Hanus Gerhart und Kirsthin Fuchs, tehát katolikusok. (Urkundenbuch II. 271.)

1429-ben az oklevél Szt. Orsolya tiszteletére templomról ír. (Urkundenbuch IV. 375.)

1454-ben pestis dühöng a vidéken. Ennek lehet betudni, hogy 1488-ban görögkeletiek telepednek le.

1500-ban még van 18 hospitesről adat.

A hívek megfogyatkozása miatt a templom ismeretlen időben elpusztul, semmi nyoma nem maradt.