# 14. FELSŐRÁKOS

1235-ben Cormosbach nevű település szerepel, melyet Felsőrákos elődjének tekintenek.

A pápai tizedjegyzékben (1332) Miklós a papja. (Fabini)

1417-ben Rákos néven jelentkezik a forrásokban (C. Suciu: Dicţionar istoric.), 1421-ben Rakus superior (uo.), 1554-ben Felső Rákos (uo.) formában fordul elő. Középkori gótikus temploma volt. Teljesen újjáépítették.

A gótikus korból egy keresztelőkút maradt meg. (Négyszáz év. 1968.)

A középkori tiszta katolikus falu a reformáció után az unitárius vallásnál állapodik meg és ma is csak unitárius egyháza van.

A XVIII. században unitárius anyaegyház (Benkő J.: Transsilvania. II. 228.) és e század elején is az.

Unitárius templom