# 48. HEUDVÁSÁRA

1296-ban jelentkezik először az oklevelekben Heudvására néven, majd 1323-ban Hyvasára, 1334-ben Hyud, 1448-ban Heyod vásár formában fordul elő. (Györffy: Az Árpád-kori. II. 164.; C. Suciu: Dicţionar istoric.)

A pápai tizedjegyzékben szereplő Kyud, Heyud, Herud plébániát ezzel a helységgel azonosítják, mely szerint papja Miklós 1332-ben 40 dénárt, 1333-ban 22 dénárt, 1334-ben 20 dénárt, majd 3 régi banálist és 9 dénárt fizet, 1338-ban pedig 20 dénárt.

Elpusztult település. Cintos és Lándor között feküdt, a Lándor és Csekelaki patak összefolyásánál. (Györffy: i.h.)