# 8. BÁBAHALMA

1278-ban Much, Mocsfalva néven szerepel az oklevelekben. (Györffy: Az Árpád-kori. III. 547.) 1332-ben Babahalina, 1348-ban villa Babahalma, 1461-ben Bábahalma a neve. (Györffy: i.h.; C. Suciu: Dicţionar istoric.)

1332-ben plébániatemploma van, ebben az évben papja, János a pápai tizedjegyzék szerint 20 dénárt fizet. (Györffy: i.m. III. 547.; Orbán: Székelyföld. V. 39.; Documente. XIV. C., III. 132.)

A későbbi századokban sem templomáról, sem híveiről nincs adat. Úgy látszik, még a reformáció előtt vagy a reformáció századában hívei elenyésztek és temploma elpusztult.