# 108. KÜKÜLLŐKEMÉNYFALVA

1566-ban Keményfalva néven jelentkezik az okiratokban (C. Suciu: Dicţionar istoric.), 1567-ben a regestrum 10 kapuval jegyzi. (SZOKL. II. 220.) 1602-ben Keményfalva Kikellő (C. Suciu: i. m.) néven fordul elő.

A középkorban nem volt saját temploma, a hívek misére Zetelakára jártak templomba. Mai templomukat 1802-ben építették, egy régebbi helyére.

1894-től önálló plébánia. (Schematismus. 1882. 194.; 1913. 236.)

Kezdettől katolikus falu, majd a reformációs évek változásai után újra katolikus.