# 40. FOLT

1316-ban már mai nevén, Folth jelentkezik. (Györffy: Az Árpád-kori. III. 293.) 1321-ben Folth, 1587-ben Foltt formában írják. (C. Suciu: Dicţionar istoric.)

1332-ben plébániatemploma van, ebben az évben papja, Péter a pápai tizedjegyzék szerint 70 dénárt fizet, 1334-ben 23 dénárt, 1335–1336-ban 24 dénárt. (Beke: Az erd. egyházmegye. 61.; Györffy: i.h.; Documente. XIV. C., III. 125, 176, 207.)

1418-ban a plébániát említik. (Budai: A hunyadi főesperesség. 27.)

Középkori katolikus lakói a reformáció idején reformátusok lesznek, a templommal együtt.

A XVIII. században még református anyaegyház (Benkő J.: Transsilvania: II. 128.), tehát még áll a templom, de azután elpusztul és a XIX. század elején már nincs se templom, se egyházközség.