# 69. KÖZÉPFALVA

1292-ben Myteldorf néven jelentkezik a forrásokban. (C. Suciu: Dicţionar istoric.) 1355-ben Középfalu, 1576-ban Középfalva (uo.; Kádár: Szolnok-Doboka vm. 1 V. 504.) a neve.

Amint nevének első jelentkezése sejteti, eredeti lakói szászok voltak, majd a későbbi nevek szerint magyarok. Szász lakói a nagy tatárjáráskor pusztultak el.

Templomukról nincs adat, de alig hihető, hogy a telepes szászok templom nélkül maradtak. Az 1602–1603. évi pusztítások irtották ki őket.

Az 1596-ból való helynevek egykori lakóiról vallanak: Náaros, Szántóföldek közt, Nagy határ kovácskő, Lóza rét, Tekemező, Dögmező. (Kádár: i.m. IV. 511.)