# 33. CSÍKPÁLFALVA

1567-ben a regestrum mai nevén 12 kapuval jegyzi. (SZOKL. II. 221.) 1569-ben Pálfalva (C. Suciu: Dicţionar istoric.) néven említik.

Középkori templomáról nincs adat. Régi kápolnája helyébe 1843-ban építenek újat, majd az 1930-as években templomot.

Mindig Delne filiája volt és a hívek a Szent János-templomba jártak, míg nem volt kápolnájuk. (Endes: Csík, Gyergyó, Kászon. 338.; Schematismus. 1882. 67.)

Mindvégig tiszta katolikus falu.