# 15. FŰZKÚT

1329-ben Fűzkút (Documente. XIV. C., II. 281.), 1445-ben Fyzkut (C. Suciu: Dicţionar istoric.) néven jelentkezik az okiratokban.

Templomáról nincs középkori adat.

1593-ban Ecclesia Fishutiensis és papja szerepel. (Fabini)

1622-ből származó ónpohara sejteti, hogy a reformáció idején temploma volt, amely nem lehetett új már akkor sem, mert a reformációs évtizedek háborús esztendeiben csak a régi templomokat tudták megtartani. A templom még a múlt század közepéig a református egyház birtokában állott, református hívekkel.

Az 1852-es vihar után fedél nélkül marad és mivel nem javítják, hamarosan rommá válik. 1890-ben már csak egy romfala állott.

Az 1848-as forradalmi időkben a megfogyatkozott hívek egy része, a görögkeleti hitre tér át. Majd ezek közül többen ismét reformátusok lesznek, de papjuk botrányos magatartása miatt újra elhagyják a református egyházat. (Ref. Névkönyv. 1890. 37.)

A maradék Szászújős filiája templom nélkül.