# 33. SZÉKELYTAMÁSFALVA

Az 1567. évi regestrumban Thamásfalva néven 10 kapuval szerepel. (Orbán: Székelyföld. III. 194., 2. jegyz.) 1591-ben Tamásfalvának (C. Suciu: Dicţionar istoric.) írják.

Katolikus lakói a reformáció idején reformátusok lesznek;1677-ben már anyaegyház, és a XVIII. században is az. (Benkő J.: Transsilvania. II. 192.). Később filia.

A kevés számú katolikus híveknek 1847-től van kápolnájuk (Schematismus. 1913.), a Thűry család bőkezűségéből. (Schematismus. 1882. 101.)