# 19. ERDŐSZENGYEL

1409-ben Zengelnek írják a források (C. Suciu: Dicţionar istoric.), 1471-ben Zengyel (uo.) a neve. Középkori templomáról nincs adat, de feltételezhetjük, hogy a középkorban katolikus falu volt, majd a reformáció idején református lett. A XVIII. században még református anyaegyház. (Benkő J.: Transsilvania. II. 187.)

A Református Névkönyv (1891. IX.) „elenyészett egyházról” tud. Később leányegyház, de templommal.