# 21. KISSAJÓ

1228-ban tűnik fel először a forrásokban Soyou néven. (Györffy: Az Árpád-kori. III. 369.) 1319-ben Sayo néven jelentkezik (Documente. XIV. C., I. 333.), 1332-ben Soyo, Soyano Superior (uo. III. 127.), 1474-ben Kys Sayo (C. Suciu: Dicţionar istoric.), 1492-ben pedig Felesewsayo (uo.) formában.

1332-ben plébániatemploma van, papja, Konrád ebben az évben a pápai tizedjegyzék szerint 3 fotó ezüstöt fizet, majd ismét 3 lotó ezüstöt, 1333-ban 11 régi banálist, 1334-ben Benedek pap 1 fertó ezüstöt. (Beke: Az erd. egyházmegye. 162.; Documente. XIV. C., III. 127, 149, 196.; Györffy: i.h.)

A templom legalább egy századdal előbbi lehet, mert a szász település a XII–XIII. században történt. (Göllner: Geschichte der D. in R. 28.).

1670-ig szász település, utána görögkeleti. Lutheránussá lett egyház 1666-ban megszűnik.

Egykori katolikus, majd lutheránus lakossága korán elpusztul és templomuk is eltűnik.