# 67. KISMONOSTORSZEG

1315-ben Munusturszeg néven jelentkezik az oklevelekben. (C. Suciu: Dicţionar istoric.) 1335-ben Munustirsceg, 1495-ben Monostorszeg, 1530-ban Monostorszegh (uo.) formában szerepel.

Kádár szerint a reformáció előtt tiszta katolikus falu.

Középkori katolikus hívei a reformáció során reformátusok lesznek, de önálló egyházközségük nem alakul később se.

A helynevek egykori lakóiról vallanak: 1643-ból Akasztófaszeri, Borsószer, Orbó pataka, Sós; 1696-ból Omlás kútja, Kismező, Felső-Kövespad, Alsó-Kövespad, Fehérítő stb. (Kádár: i.m. V. 196.)