# 75. TORDÁTFALVA

1566-ban Tordátfalva néven jelentkezik az okiratokban (C. Suciu: Dicţionar istoric.), 1567-ben a regestrum 21 kapuval hegyzi. (SZOKL. II. 219.)

Székelyszentmiklós filiája volt, és a gótikus korban saját temploma. És korán, talán már a XVI. század végén önálló egyházközség.

1815-ben a „Templom régiség miatt romladozó félben”, s ezért le is bontják és 1819–1923 között építik a mai templomot. Az újonnan emelt templomba átmentik a régi szentségfülkét, melyet egyetlen kőtömbből faragtak.

A szószékhez vezető lépcsőbe néhány faragott követ építettek be, amelyek az egyszerű szemöldökgyámos ajtókeretek szárkövei voltak. (Dávid L.: A középkori Udvarhelyszék. 345.) Ezek is bizonyítják, hogy a középkori templom késő gótikus épület volt.

A vizitációs jegyzőkönyvek megörökítettek néhány templomra vonatkozó adatot: 8 kőlábbal erősített templom volt, hajóval és szentéllyel, mindkettő festett kazettás mennyezettel 1687-ből, diadalívvel.

Eredetileg a hívek mind katolikusok, a reformáció során unitáriusok lesznek.

A XVIII. században, akárcsak e század elején unitárius temploma és egyháza van. (Benkő J.: Transsilvania. II. 228.; Helységnévtár. 1913.)

Unitárius templom