# 51. KECSKEKŐ

1299-ben Tiszakő neve az oklevelek szerint. (Györffy: Az Árpád-kori. II.168.) 1313-ban Kechkes vár, 1341-ben Kechkeskw, 1352-ben Kechkes, 1402-ben Kechkes a neve. (Györffy: i.h.; C. Suciu: Dicţionar istoric.)

1242-ben, a tatárjárás előtt, a vár már áll, mert Rogerius váradi kanonok a tatároktól menekülve itt talál először embereket a Maros völgyében Fehérvár körül.

1272-ben Kun László engedélyt ad a domonkosoknak, akik már Gyulafehérváron működnek, hogy a castrumban templomot építsenek. (Batthyaneum. II. 132.; Korunk. 1972. 355.)

1275-ben ugyancsak Kun László évenként 800 db. kősót engedélyez a tordai sóbányából az építendő zárda költségeire, ahol a templom (novella ecclesia) már állott. (Fejér: Codex. Dipl. VIII. 3., 161.) 1515-ben szűnik meg, amikor II. Ulászló leromboltatja a várat, de ez még később is (1603-ban, 1661-ben) menedéket nyújt a háborús időkben az üldözött népnek.