# 17. CSEKELAKA

1296-ban Chekelooka néven jelentkezik az okiratokban. (C. Suciu: Dicţionar istoric.) 1331-ben Chekelaka, 1587-ben Czykelaka (uo.) formában szerepel.

1333-ban plébániatemploma van, ebben az évben papja, Lukács a pápai tizedjegyzék szerint 20 dénárt fizet, majd újra. (Beke: Az erd. egyházmegye. 89.)

A régi templom 1868-ban még állott, de akkor újat építenek helyette (Ref. Névkönyv. 1868. 22.), mert elpusztul.

Középkori katolikus lakóinak utódai a reformáció idején reformátusok lesznek, a templommal együtt.

A XVIII. században református anyaegyház. (Benkő J.: Transsilvania. II. 183.) és e század elején is az. (Helységnévtár. 1913.)

Református templom