# 6. BÁBONY

1291-ben Babun, 1434-ben Babon, 1471-ben Babony, 1666-ban Babony néven jelentkezik az oklevelekben. (C. Suciu: Dicţionar istoric.)

1333-ban plébániatemploma van, ebben az évben papja, István a pápai tizedjegyzék szerint 22 dénárt fizet. (Beke: Az erd. egyházmegye. 129.) 1658-tól egy ideig puszta.

Középkori temploma korán elpusztult. Helyette új fatemplomot építenek, melybe a régiből átmentik az Asztalos Jánostól (1752-ből) származó festett karzat és festett mennyezet töredékeit. (Szabó A.: Babony története és települése. Erd. Tud. Füzetek. 104.) Kós Károly tervezte 1935-ben.

Középkori tiszta katolikus lakossága a reformáció idején református lesz, a templommal együtt. Megfogyatkozott hívei a középkori templomot nem tudják fenntartani, s pusztulása után csak filia lesz, az említett fatemplommal. (Benkő J.: Transsilvania. II. 184.; Helységnévtár. 1913.)

Református templom