# 17. IMECSFALVA

1561-ben Imecsfalva néven jelentkezik az oklevelekben. (C. Suciu: Dicţionar istoric.) 1567-ben Imechfalva (uo.; SZOKL., V. 81.) a neve.

Temploma 1583 előtti. Alapítása Imecs Antal nevéhez fűződik. 1730-ban Imets Tamás új szentélyt építtet a régi helyébe.

A régi templomot lebontják és 1805–1808-ban újat építenek. A régiből nem marad meg semmi korjelző. (Schematismus. 1882. 100.) Kisboldogasszony tiszteletére szentelik.

A Szent Imrével való azonosítás nem bizonyítható. (Lásd Gelencénél.) Mindvégig megmarad tiszta katolikus falunak.

Katolikus templom