# 24. CSÁVÁS

1331-ben jelentkezik először az oklevelekben, Cháwás néven, 1331-ben Chawas, 1332-ben Chauas, 1405-ben Chaauas, 1587-ben Czyawas formában szerepel. (Györffy: Az Árpád-kori. III. 550.; C. Suciu: Dicţionar istoric.)

A XIII. századtól szász település, a XVI. században lakói Baráthelyre költöznek.

1332-ben plébániatemploma van, ekkor papja, Detrik a pápai tizedjegyzék szerint 18 dénárt fizet. (Györffy: i.h.; Beke: Az erd. egyházmegye. 144.; Documente. XIV. C., III. 132.)

Középkori tiszta katolikus lakói, mivel már magyarok, a reformáció során reformátusok lesznek, a templommal együtt.

A XVIII. században is református anyaegyház, és e század elején is az. (Benkő J.: Transsilvania. II. 187.; Helységnévtár. 1913.)

Református templom