# 32. ZAJZON

1367-ben Zayzon néven jelentkezik az okiratokban. (C. Suciu: Dicţionar istoric.)

1500-ban Zayzon, 1531-ben Zajzon, 1658-ban is Zajzon (uo.) formában fordul elő.

A középkorban nem volt temploma.

Katolikus lakói Csernátfalu Szent Mihály-templomához tartoztak.

A XV. század közepén Pürkerec önálló egyházközségként kiválik Csernátfalu közösségéből és vele tart Zajzon is. (Orbán: Székelyföld. VI. 173.); lakói a pürkereci templomba járnak tovább.

1759-ben kis templomot építenek. Ez az a templom lehetett, amely 1799-ig a temetőben állott fenn.

1799-ben a falu felépíti mai templomát, amelyben a pürkereci pap tartozott minden második vasárnap istentiszteletet tartani.

1808-ban önálló egyházközség (Orbán: i.m. VI. 168.), e század elején pedig anyaegyház. (Helységnévtár. 1913.)

Lutheránus templom