# 85. MAGYARPÉTERFALVA

1318-ban Peturmesturfalua néven említik az oklevelek. (Györffy: Az Árpád-kori. III. 558.) 1332-ben Kechkezevepeturháza, 1341-ben Peturfalua, 1351-ben Petrufolva, 1413-ban Petherfalwa, 1647-ben Péterfalua formában fordul elő. (Györffy: i.h.; C. Suciu: Dicţionar istoric.)

1332-ben plébániatemploma van, papja, Miklós a pápai tizedjegyzék szerint 20 dénárt fizet. (Györffy: i.h.; Documente. XIV. C., III. 138.)

Középkori temploma ma is áll.

Középkori tiszta katolikus lakossága a reformáció korában református lesz, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 183.; Helységnévtár. 1913.)

Református templom