# 22. KŐBOLDOGFALVA

1346-ban Bodoghazzonyfalwa néven jelentkezik az oklevelekben. (Györffy: Az Árpád-kori. III. 290.; C. Suciu: Dicţionar istoric.) 1484-ben Bodogazzonfalwa, 1501-ben Bodogfalwa, 1508-ban Bodogazonfalwa formában fordul elő. (C. Suciu: i.m.)

A középkorban végig ismétlődő neve Szűz Mária (Boldogasszony) tiszteletére szentelt templomának tanúja.

Déva vár körzetéhez tartozó település. Katolikus lakói korán kipusztulhattak, mert már 1363-ban volachalis jelzővel jelenik meg. Egykori katolikus temploma sem maradt fenn.