# 28. TARKŐ

1333-ban Torku néven jelentkezik a forrásokban. (Documente. XIV. C., III. 163, 170, 199.; Beke: Az erd. egyházmegye.; C. Suciu: Dicţionar istoric.). 1334-ben Torkov formában fordul elő (uo.).

1333-ban plébániatemploma van, ebben az évben papja, Miklós a pápai tizedjegyzék szerint 2 garast fizet, majd 10 régi banálist, 1334-ben ugyancsak Miklós pap 6 régi banálist. (uo.)

A település és temploma nyomtalanul eltűnt. Nevét a Csíkszentdomokos fölött fekvő Tarkő-havas őrzi, amelynek fennsíkján állhatott a templom. Valószínűvé teszi ezt a tényt az is, hogy a Tarkő-havas a legújabb időkig egyházi birtok volt, amelyet a Csíknagyboldogasszonyhoz tartozó négy falu (Karcfalva, Jenőfalva, Dánfalva, Csíkmadaras) birtokolt.