# 47. GOGÁN

1332-ben Chuchan, 1368-ban Goganfolwa, 1498-ban Gogan, 1567-ben Goganfalwa, 1587-ben Gogany néven jelentkezik a forrásokban. (C. Suciu: Dicţionar istoric.)

1332-ben plébániatemploma van, ebben az évben papja, Péter a pápai tizedjegyzék szerint fizet. (Beke: Az erd. egyházmegye. 144. Documente. XIV. C., III. 144.)

Gótikus csarnoktemploma van külön álló fatoronnyal. (Fabini)

A XVI. századtól szász lakóit magyarok váltják fel. (Fabini)

Középkori tiszta katolikus lakói a reformáció során reformátusok lesznek, a templommal együtt.

A XVIII. században és a század elején is református anyaegyház. (Benkő J.: Transsilvania. II. 187.; Helységnévtár. 1913.)

Református templom