# 65. KISEKEMEZŐ

1358-ban Kysekemezeu, 1372-ben Eekmezew, 1587-ben utraque Ekemezeo néven jelentkezik az oklevelekben. (C. Suciu: Dicţionar istoric.)

1372-ben villa prepositalis, vagyis a prépostság faluja, s bizonyos, hogy a prépostság templomot tart fenn. 1414-ben már plébánosának neve is ismeretes: János. (Beke: Az erd. egyházmegye. 16., jegyz., az Urkundenbuch. III. 596. után.) Oltára XVI. századi.

Gótikus csarnoktemplomának építését a XIV. századra teszik.

Templomát 1500-ban erődítik. 1854-ben az erődítést lebontják és harangtornyot építenek, mely különálló. Előbb a szentély fölött volt fatornya. Két harangja középkori (XIV, XV. század). Középkori tiszta katolikus lakossága a reformáció során lutheránus lesz, a templommal együtt. A XVIII. században lutheránus anyaegyház, és e század elején is az. (Benkő J.: Transsilvania. II. 211.; Helységnévtár. 1913.)

Lutheránus templom