# 13. NAGYERCSE

1394-ben jelentkezik a forrásokban Erche néven. (C. Suciu: Dicţionar istoric.)

Az oklevelek középkori templomról nem beszélnek, de templomának stílusjegyei XV. századi eredetre utalnak. (Kelemen: Művészett. I. 105.) Mindenképpen reformáció előtti. (Kovács: Magyar ref. templomok. II. 658.) 1924-ben újjáépítik.

Festett kazettás mennyezete barokkos léckerettel készült, és díszítetlen síkokat zár be, kevés színváltozattal, virágdísz nélkül. (Kelemen: i.m.106.)

A XVIII. században református anyaegyház, ugyanis a középkori katolikus hívek még a reformáció századában templomukkal együtt reformátusok lesznek (Benkő J.: Transsilvania. II. 187.), és azóta is azok.

Református templom