# 43. KÉZDISÁRFALVA

1607-ben Sárfalva néven jelentkezik az oklevelekben. (Barabás: SZOKL. VIII. 360.) Az 1567-i regestrum Salfalva néven l4 kapuval jegyzi. (Orbán: Székelyföld. III. 117., 2. jegyz.; Aluta. VIII–IX. 123.)

Középkori templomáról nincs adat.

Régi templomát, mely kinn állott a mező szélén 1648-ban építik. Kézdiszászfaluval közösen használták.

1775-ben javítják.

Az 1802. évi földrengés annyira megrongálja, hogy kijavíttatni sem tudják, veszélyessége miatt 1817-ben bezárják.

Bezárása után az Erőss Gábor adományozta kiskápolnát használják. 1826-ban építenek új templomot. (Schematismus. 1882. 104–105.)

A XVII. században anyaegyház, majd Nyujtód filiája 1783-ig, amikor újra külön papot kap Szászfaluval közösen.

Egyháza és temploma mindvégig katolikus.

Katolikus templom