# 71. BEDE

Az 1557. évi regestrumban mai nevén 11 kapuval szerepel. (Orbán: Székelyföld. 63., 1. jegyz.) Már a XVI. században volt temploma, mert 1719-ig anyaegyház.

Az 1719. évi pestisben elszenvedett veszteségek miatt filia lesz. 1804-től újra anyaegyház. Mai kőtemplomát 1842–1845-ben építik.

Tiszta katolikus lakói a reformáció korában reformátusok lesznek. 1928-tól a katolikusok is kapnak egy kis kápolnát s a szentháromsági anyaegyházhoz tartoznak.

A helynevek egykori lakóiról vallanak: Bükk, Csorgó árka, Erdő alja, Kis telek, Nyáras völgye, Orosz völgye, Sástorok, Szőlő alatt (SZOKL. VI. 405.), Nyáros, Tolöget (Orbán: i.m. IV. 63.), Nagy bükk, Cakó, Kis agyagos, Bükkpatak (Benkő K.: Marosszék. 139.).