# 24. BÚZÁSBOCSÁRD

1303-ban Bochard néven jelentkezik a forrásokban. (Györffy: Az Árpád-kori. II. 134.; C. Suciu: Dicţionar istoric.) 1332-ben Buzásbuchard, 1410-ben Bochard, aliter Gyanad, 1587-ben Buzás–Boczyard formában fordul elő. (C. Suciu: i.m.)

1332-ben plébániatemploma van, ebben az évben papja, Mihály a pápai tizedjegyzék szerint 6 dénárt fizet, majd 40 dénárt, 1333-ban 9 dénárt, 1334-ben Mátyás pap 25 dénárt és 12 montan dénárt, 1334-ben újra 30 dénárt. (Györffy: i.m. II. 135.; Documente. XIV. C., III. 124, 138, 159, 182.; Beke: Az erd. egyházmegye. 79.; Batthyaneum. II. 140.) Régi temploma ma is megvan.

A XVIII. században református anyaegyház és e század elején is az. (Benkő J.: Transsilvania. II. 183.; Helységnévtár. 1913.)

Református templom