# 22. FÜZESSZENTPÉTER

1312-ben Zenpetur néven írják az oklevelek. (Györffy: Az Árpád-kori. II. 91.) 1335-ben Zenthpéter (Kádár: Szolnok-Doboka vm. III. 492.), 1350-ben Sanctus Petrus, 1370-ben Szenpéter, 1461-ben Zenthpéter (C. Suciu: Dicţionar istoric.) a neve.

Középkori templomáról nincs adat. Két tény azonban bizonyossá teszi, hogy a középkorban temploma volt: első jelentkezéskor Szentpéter a neve, amelyet csak Szent Péter tiszteletére szentelt templomától kaphatta, és 1464-ben plébánosáról van okleveles adat. (Kádár: i.m. III. 497.)

Templomának és híveinek pusztulása korán bekövetkezhetett, mert később sem templomát, sem híveit nem említik. Helyén görögkeleti templom áll.

Görögkeleti templom