# 77. KÜKÜLLŐMAGYARÓS

1391-ben Monyoros, 1435-ben Monyaros, 1507-ben Monyoros néven írják az oklevelek. (C. Suciu: Dicţionar istoric.)

Középkori templomáról nincs okleveles adat. De a mai erődített templomnak biztosan volt elődje. A régiből származik a torony. Maga a templom XVI. századi, kazettás mennyezete 1744-ből.

Köralakú várfal veszi körül XVI. századi toronnyal. A falu végétől Cikmántor felé régebbi templom alapjainak maradványai voltak Redesduel nevű völgyben. A hozzátartozó települést Marnesdorfnak hívták. (Fabini)

A XVIII. században lutheránus anyaegyház (Benkő J.: Transsilvania. II. 211.), ami feltételezi, hogy középkori lakói katolikusok voltak és azok lettek lutheránusok. A szász telepítés ugyanis a település első okleveles említésekor már befejeződött.

E század elején is lutheránus anyaegyház. (Helységnévtár. 1913.)

Lutheránus templom