# 75. SEMESNYE

1314-ben Kiscsemesnye, 1322-ben Zemesnye, 1325-ben Symisne, 1578-ban Sezemesnye néven írják a források. (C. Suciu: Dicţionar istoric.)

Középkori templomáról nincs adat. Voltak azonban katolikus lakói, amiről az 1338-as helynevek tanúskodnak: Patak, Kabala pataka, Közberek, Keresus, Nagymező, Nádas, Veres patak, Lazna pataka, Hajós út. (Documente. XIV. C., III. 475.)

Korán elenyészik, mert későbbi adat nem említi.