# 29. KOVÁSZNA

Az 1567. évi regestrumban 61 kapuval jegyzik Koazna, Kivászna néven. (Orbán: Székelyföld. III. 149., 2. jegyz.); C. Suciu: Dicţionar istoric.; Aluta. VIII–IX. 123.) 1591-ben Kovásznaként (C. Suciu: i.m.) szerepel.

Középkori templomáról nincs okleveles adat.

Mivel 1567-ben mint igen tekintélyes település 61 kapuval szerepel az okiratokban, lehetetlen, hogy ne lett volna temploma már korábban. Erre enged következtetni szép fedeles kelyhe, amelynek stílusa a XV. századra, felirata pedig a katolikus korra utal: „Hoc est corpus neum VI. XIII”. (Orbán: i.m. III. 149., 2. jegyz.)

A XVIII. században református anyaegyház. (Benkő J.: Transsilvania. II. 192.) Mai temploma újabb keletű, népes református egyházközséggel.

A katolikus hívek az utóbbi időben gyarapodnak annyira, hogy önálló egyházközséget szerveznek.

E század elején református temploma van (Helységnévtár. 1913.), egyházközséggel.

Református templom

Katolikus templom