# 10. BÁRÉ

1279-ben jelentkezik mai nevén az oklevelekben. (C. Suciu: Dicţionar istoric.; Györffy: Az Árpád-kori. III. 343.) 1326-ban Baree, 1461-ben Bare formában fordul elő. (C. Suciu: i.m.)

1333-ban plébániatemploma van, ebben az évben papja, Péter a pápai tizedjegyzék szerint 30 dénárt és 1 garast fizet, 1334-ben 2 garast, ismét 3 garast és 3 dénárt, 1335-ben 1 garast és 4 dénárt. (Beke: Az erd. egyházmegye. 129.; Documente. XIV. C., III. 165, 179, 191, 211.; Györffy: i.m.).

1411-ben puszta, 1443-tól görögkeletiek telepednek le.

A középkori templom korán elpusztult, híveivel együtt, mert már 1467-ben Oláh előnévvel írják a falut.