# 2. ALSÓSZILVÁS

1360-ban Zyluas néven jelentkezik az oklevelekben. (C. Suciu: Dicţionar istoric.; Györffy: Az Árpád-kori. III. 297.) 1430-ban Zylwas, 1497-ben Alsozylwas, 1511-ben Alsozylvás a neve. (C. Suciu: i.m.)

Középkori templomáról, illetve egyházközségéről egy 1537. évi okleveles adat beszél Miklós plébánosról Mori István birtokjogának elismerésével kapcsolatosan. (Budai: A hunyadi főesperesség. 29.; Beke: Az erd. egyházmegye. 10., jegyz.; Erdélyi Káptalani Levéltár. 863.)

A XVII. században elpusztulhatott temploma és katolikus vagy már reformátussá lett lakossága, mert később nincs adat róluk.