# 20. KÉZDIMARTONFALVA

1407-ben Martonfalva néven írják az okiratok. (C. Suciu: Dicţionar istoric.) Az 1567. évi regestrumban 12 kapuval jelzik. (Orbán: Székelyföld. III. 185., 1. jegyz.)

Középkori templomáról az oklevelek nem beszélnek, de stíluselemei alapján építését az Árpádok korára teszik, tehát legkésőbb a XIII. században épülhetett.

1724-ben bővítik (Kovács: Magyar ref. templomok. II. 669.), 1754-ben kazettás mennyezetet kap.

Középkori tiszta katolikus lakossága a reformáció idején református lesz, a templommal együtt.

A XVIII. században református anyaegyház (Benkő J.: Transsilvania. II. 192.) és ma is az.

Más egyház és templom nem volt a faluban.

Református templom