# 10. DOMBOS

1231-ben villa Latina, 1396-ban Waldorph, 1488-ban Volmor néven említik az oklevelek. (C. Suciu: Dicţionar istoric.)

Korai neve, villa Latina és Waldorph azt jelzi, hogy XII. századi szász, azaz vallon telepítés. (Göllner: Geschichte der D. in R. 23, 29.) Ez korai templom létezését feltételezi.

1397-ben Mihály morgondai pap birtoka. (Urkundenbuch III. 171.)

Utódaik – úgy látszik – magyarokkal keveredve, a reformáció idején reformátusok lesznek, a szászok lutheránusok.

A XVIII. században református anyaegyház (Benkő J.: Transsilvania. II. 189.), s e század elején is az. (Helységnévtár. 1913.) Az utolsó lutheránus pap Georg Raffinus 1729-ben mond le. 1765-től csak református és görögkeleti lakói vannak. (Fabini)

Református templom