# 74. SAJGÓ

1379-ben Solog néven jelentkezik a forrásokban. (C. Suciu: Dicţionar istoric.) 1405-ben Salgo, 1549-ben Salygo, 1616-ban Sajgo (uo.) formában szerepel.

Középkori templomról nincs adat. Középkori lakói azonban katolikusok, akik a reformáció idején reformátusok lesznek. 1658-ban még reformátusok laknak a faluban. (Kádár: Szolnok-Doboka vm. VI. 10.) Középkori lakóiról a helynevek is tanúskodnak: 1379-ből Orbó patak, Bábolna, Tövismező, Sajtós út, Kövespatak, Ménespatak (Kádár: i.h.).

Későbbi adat nincs róluk. Bizonyára a XVII. század pusztításainak lettek áldozatai.