# 27. JÁKÓTELKE

1393-ban Jákotelek, alio nomine Horthlaka néven jelentkezik az oklevelekben. (C. Suciu: Dicţionar istoric.) 1405-ben Jákotheleke, 1430-ban Jákothelke, 1467-ben Iwanthelke (uo.) formában fordul elő.

Eredeti temploma középkori. 1685-ben renoválják hajóját, 1747-ben nagyobb újításokon esik át. 1804-ben újjáépítik a szentélyt. A javítások ellenére, a XIX. század végén lebontják és 1893-ban új templomot építenek a helyén. (Kovács: Magyar ref. templomok. II. 663.; Balogh J.: Magyar fatornyok. 162.)

Középkori tiszta katolikus lakossága a reformáció során református lesz, a templommal együtt.

A XVIII. században református leányegyház, e század elején pedig Kalotadámos társegyháza. (Benkő J.: Transsilvania. II. 184.; Kovács: i.h.; Helységnévtár. 1913.)

Református templom