# 90. CSÖB

Az 1567. évi regestrumban Chijeb néven 8 kapuval jegyzik (SZOKL. II. 219.), 1604-ben Chiebnek (Orbán: Székelyföld. I. 156., 1. jegyz.) említik.

A középkorban tiszta katolikus falucska templom nélkül.

A reformáció után unitáriusok lesznek a csöbi hívek is. 1788-ban Bordos filiája és az a bordosi unitárius anyaegyház kora előtt is. (Dávid L.: A középkori Udvarhelyszék. 75.). Ezekben az években épülhetett fatemploma, amelyet „a Csöbi pápisták Hatalommal elrontottak”. (Balogh J.: Magyar fatornyok. 183.)

1836-ban a katolikusok kőtemplomot építenek, amiből az látszik, hogy a csöbi unitáriusok újra katolikusok lesznek. (Schematismus. 1882. 129.)