# 103. KÉNOS

1567-ben a regestrum Kenos néven 11 kapuval jegyzi. (SZOKL. II. 218.)

1631-ben a templom körül építendő kastélyról, vagyis várról van adat. Ebből nyilvánvaló, hogy már előbb volt temploma. (Entz G.: Székely templomerődök. 2.)

1651-ben a források templomépítésről beszélnek. Ez az előbbi adat alapján a templom erődítésének évét jelentheti.

Ekkor még fatornyos. 1762-ben építenek hozzá kőtornyot. (Balogh J.: Magyar fatornyok. 184.) A templom erődítése azóta elpusztult.

A tiszta katolikus Kénos a középkorban Homoródszentmárton plébániájához tartozott. Ha volt is ekkor feltételezetten temploma, csak filia lehetett.

A reformáció után az unitárius vallásnál maradnak véglegesen és továbbra is Homoródszentmártonhoz tartoznak. (Orbán: Székelyföld. 162.)

A XVIII. században unitárius anyaegyház (Benkő J.: Transsilvania. II. 228.), és e század elején is csak unitárius temploma és egyháza van. (Helységnévtár. 1913.)